Na osnovu člana 32v Zakona o nevladinim organizacijama (“Službeni list CG“, br. 39/11 i 37/17), a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2022. godini (“Službeni list CG“, br. 24/2022) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br. 14/18), Komisija za raspodjelu sredstava za finansiranje projekata/programa nevladinih organizacija obrazovana rješenjem br. 04-309/22-521/2 od 01.06.2022. godine Uprave za bezbjednost hrane, veterinu i fitosanitarne poslove u oblasti zaštite zdravlja bilja, objavljuje

**JAVNI KONKURS**

**“Upravljanje biljnim otpadom i otpadom koji je nastao upotrebom sredstava za zaštitu bilja”**

za finansiranje projekata nevladinih organizacija u oblasti

**zaštite zdravlja bilja**

Pozivaju se nevladine organizacije koje imaju kapacitete i iskustvo, da po ovom konkursu prijave projekte i koje mogu doprinijeti realizaciji prioriteta utvrđenih Sektorskom analizom za utvrđivanje predloga prioritetnih oblasti od javnog interesa i potrebnih sredstava za finansiranje projekata i programa nevladinih organizacija iz državnog budžeta u 2022. godini (03-312/21-3213/9 od 19.11.2021. godine), Nacionalnim planom za održivu upotrebu pesticida (“Sl. list CG”, br. 57/16), Uputstvom o upravljanju otpadom od sredstava za zaštitu bilja br. 320-298/18-5 od 28.03.2018. godine i propisima u oblasti zdravstvene zaštite bilja.

**Strateški ciljevi** čijem će ostvarenju doprinijeti projekti nevladinih organizacija u 2022. godini su ispunjavanje aktivnosti zacrtanih Nacionalnim planom za održivu upotrebu pesticida.

**Prioritetni problemi** u oblasti zdravstvene zaštite bilja koji se planiraju rješavati finansiranjem projekata nevladinih organizacija su aktivno učešće u sprovođenju mjera predviđenih Nacionalnim planom za održivu upotrebu pesticida gdje efikasna implementacija zahjeva uključivanje različitih udruženja proizvođača i ostalih pripadnika NVO sektora da pomognu držaocima bilja odnosno korisnicima pesticida da ispune zakonske obaveze:

**Otpad koji nastaje upotrebom pesticida, odnosno ambalaža** u koju su upakovani pesticidi mora se odložiti: na način kojim se sprječava negativan uticaj na životnu sredinu u skladu sa propisom kojim se uređuje otpad (rukovanje, skladištenje i zbrinjavanje ambalaže nastale nakon upotrebe pesticida) i u skladu sa uputstvom o načinu postupanja otpadom. NVO sektor može da doprinese aktivnim učešćem u promociji održive upotrebe pesticida, a naročito u dijelu postupanja sa otpadom nabavkom kontejnera (kanti) za odlaganje ambalaže na poljoprivrednim gazdinstvima i mjestima propisanim za odlaganje otpada, kao i aktivnim učešćem u njihovoj dodjeli i promociji propisanog postupanja sa ovom vrstom otpada.

**Biljni otpad koji nastaje prilikom sprovođenja agrotehničkih** mjera može doprinijeti širenju štetnih organizama, pa je prepoznata potreba za aktivnim učešćem NVO u sprovođenju promovisanja aktivnosti vezanih za postupanja sa biljnim otpadom kroz nabavku drobilica/kompostera za biljni otpad na poljoprivrednim gazdinstvima. Aktivnim učešćem u njihovoj dodjeli i promociji održivog postupanja sa ovom vrstom otpada, sprječava se širenje štetnih organizama, a biljni otpada uklanja na održiv i bezbjedan način. Podaci o dodijeljenim drobilicama radi daljeg praćenja postupaka prerade ove vrste otpada će doprinjeti i uspostavljanju održivog sistema upravljanja biljnim otpadom. Ovaj sistem eliminiše i negativne posljedice koje nastaju po životnu sredinu, a omogućava poljoprivrednim proizvođačima i drugim interesnim grupama da prepoznaju vlastite uloge u sistemu i da upoznaju načine kojima mogu doprinijeti rješavanju ovog problema uz stvaranje sopstvene dobrobiti i dobiti (kompost).

Na ovaj način daje se značajan doprinos unapređenju ove oblasti uz nastavak kontinuirane saradnje sa civilnim sektorom tako da je za očekivati smanjen broj štetnih organizama, smanjenu mogućnost zagađenja životne sredine nepravilnim odlaganjem i uništavanjem otpada koji nastaje sprovođenjem redovnih agrotehničkih mjera, kao i održiv sistem upravljanja biljnim otpadom i veću odgovornost držaoca bilja u odnosu na zdravlja ljudi, bilja, životinja i očuvanje životne sredine.

**Ciljne grupe** su nevladine organizacije koje djeluju u biljnoj proizvodnji i zaštiti životne sredine.

**Aktivnosti nevladine organizacije** koje će doprinijeti ostvarenju strateških ciljeva i zadovoljenju potreba ciljnih grupa („prihvatljive aktivnosti za finansiranje“) su:

1) **nabavka drobilica/kompostera za biljni otpad:**

**-** **nabavka drobilica/kompostera za biljni otpad** za poljoprivredna gazdinstva za prevođenje gabaritnog biljnog otpada u koristan potencijalni repromaterijal za oplemenjivanje zemljišta;

**- postavljanje drobilica/kompostera kod poljoprivrednih proizvođača** za drobljenje gabaritnog biljnog materijala nastalog primjenom agrotehničkih mjera;

**- promocija postupka drobljenja/kompostiranja biljnog otpada** (minimum 5 postavljanja na vlastitoj internet stranici i 5 javnih promocija o aktivnostima (radio ili televizija ili novine ili FB i slično);

**- izvještavanje nadležnog organa za fitosanitarne poslove** o nabavljenim i dodijeljenim drobilicama za biljni otpad, kontejnerima i izvršenim promocijama radi daljeg praćenja postupanja ispunjenja ciljeva zacrtanih Nacionalnim planom za održivu upotrebu pesticida (minimum 3 izvještaja sa podacima o dodjeljenim drobilicama/komposterima);

2) **nabavka kanti:**

**- nabavka kanti kapaciteta 120l** za odlaganje ambalaže nastale upotrebom sredstava za zaštitu bilja na poljoprivrednim gazdinstvima u koje će se odlagati nakon postupka trostrukog ispiranja i **nabavka** **kontejnera kapaciteta 800l** za odlaganje ambalaže ranije sakupljene u kantama na poljoprivrednim gazdinstvima, radi njegovog daljeg zbrinjavanja;

- **postavljanje kod poljoprivrednih proizvođača** **kanti za odlaganje ambalaže koja nastaje upotrebom sredstava za zaštitu bilja** i promocija postupka trostrukog ispiranja;

- **postavljanje kontejnera za odlaganje ambalaže nastale upotrebom sredstava za zaštitu bilja** ranije sakupljene kod poljoprivrednih proizvođača i promocija o načinu postupanja sa ovom vrstom otpada;

- **promocija** nabavki kanti i kontejnera i postupka trostrukog ispiranja na vlastitoj internet stranici kao i javne promocije (minimum 5 postavljanja na vlastitoj internet stranici) i 5 javnih promocija o aktivnostima (radio ili televizija ili novine ili FB i slično);

- **izvještavanje nadležnog organa za fitosanitarne poslove o nabavljenim i dodijeljenim kantama, kontejnerima i izvršenoj promociji** radi daljeg praćenja postupaka i ispunjenja zacrtanih ciljeva (minimum 3 izvještaja sa podacima).

Ukupan iznos sredstava koja se mogu raspodijeliti ovim konkursom je: **20.000,00** eura.

**Najniži iznos** sredstava koji se može dodijeliti pojedinom projektu/programu je **1.000,00** eura, a **najviši 2.000,00** eura**.**

**Rok realizacije je 31.12.2022. godine.**

Na ovaj konkurs nevladina organizacija može prijaviti najviše 2 projekata/programa, ali joj se **mogu dodijeliti sredstva samo za jedan projekat/program.** Ta nevladina organizacija **može biti i partner na samo jednom projektu/programu u okviru ovog javnog konkursa.**

Prijavu projekta/programa na ovaj konkurs **može podnijeti nevladina organizacija koja je:**

a) **upisana u Registar** nevladinih organizacija;

b) kroz ciljeve i djelatnosti **u Statutu, definisala oblast od javnog interesa iz ovog konkursa kao oblast svog djelovanja;**

c) predala poreskom organu prijavu za prethodnu fiskalnu godinu (bilans stanja i bilans uspjeha).

**Raspodjela sredstava iz ovog konkursa vrši se na osnovu sljedećih kriterijuma:**

1) doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;

2) kvalitet prijavljenog projekta, odnosno programa;

3) kapacitet nevladine organizacije da realizuje prijavljeni projekat, odnosno program;

4) transparentnost rada nevladine organizacije.

**Bodovanje** projekata, odnosno programa prema navedenim kriterijumima, vršiće se **prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa** (“Službeni list CG“, br.13/18), **na obrascu** koji utvrđuje i objavljuje na svojoj internet stranici **Ministarstvo javne uprave/www.mju.gov.me**, a **svaki projekat će bodovati po dva nezavisna procjenjivača**, koji moraju obrazložiti dodijeljene bodove po svakom mjerilu.

**Rok za podnošenje prijava** na ovaj konkurs je 30 dana od dana objavljivanja, odnosno zaključno sa 08.07.2022. godine do 14 časova.

**Prijava projekta/programa dostavlja se isključivo na obrascu propisanom Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18)**,** a koji je dostupan i na internet stranici Ministarstva finansija www.mif.gov.me

Uz prijavu na ovaj konkurs, **nevladine organizacije su dužne dostaviti:**

• fotokopiju rješenja o upisu u registar NVO;

• fotokopiju dijela statuta u kome su definisani ciljevi i djelatnost, odnosno oblast djelovanja NVO;

• fotokopiju akta o podnesenoj prijavi za prethodnu fiskalnu godinu poreskom organu (bilans stanja i bilans uspjeha).

**Popunjenu, potpisanu i ovjerenu prijavu neophodno je dostaviti u dva (2) primjerka: u štampanoj verziji i primjerak u elektronskoj formi na CD-u u sadržaju istovjetnom štampanom primjerku.**

|  |
| --- |
| **Prijavu sa potrebnom dokumentacijom, uključujući i CD treba****poslati isključivo poštom na sljedeću adresu:**Uprava za bezbjednost hrane, veterinarske i fitosanitarne poslove, Serdara Jola Piletića br. 26, 81000 Podgorica**sa napomenom:** **NE OTVARATI - prijava na Javni konkurs broj: 004/1-309/22-2244** **pod nazivom**„**Upravljanje biljnim otpadom i otpadom koji je nastao upotrebom sredstava za zaštitu bilja**” |
| U razmatranje će biti uzeti samo projekti/programi **koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.** |
| **Pitanja u vezi ovog konkursa mogu se postaviti elektronski na adrese:** **tamara.popovic@ubh.gov.me** **i vladan.djuretic@ubh.gov. najkasnije do 07.07.2022. godine.** |
| Komisija za raspodjelu sredstava će **u roku od 15 dana od dana završetka ovog konkursa**, na internet stranici Uprave za bezbjednost hrane, veterinu i fitosanitarne poslove i portalu e-uprave **objaviti listu nevladinih organizacija koje nijesu dostavile** **urednu i potpunu prijavu**, uz ukazivanje na utvrđene nedostatke koji se odnose na prijavu, odnosno potrebnu dokumentaciju.**Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Predsjednica Komisije**

**Tamara Popović**

**Broj: 004/1-309/22-2244**

**Podgorica, 06.06.2022. godine**